《送张睡奉南京签判二首》
宋代·苏辙

楚蟹吴柑初著霜，梁园官酒试羔羊。
老如计相非无齿，清似留羔未却粮。
杖屦稍通宾客过，肴蔬要遣子孙尝。
诏书委曲如公意，幕府新除朱绂郎。
朱绂还家罢倚门，留都无事最宜亲。
下车趋走惊邻舍，决狱平反慰老人。
相见只今多邂逅，旧游他日半埃尘。
何年重起扁舟兴，会作东湖十日宾。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。